მეხელენი
მეხელენი (ნიდერლ. Mechelen, ფრანგ. Malines) — ქალაქი და მუნიციპალიტეტი ბელგიაში, ანტვერპენის პროვინციაში. მეხელენი მდებარეობს ბრიუსელსა და ანტვერპენს შორის. უშუალოდ ქალაქის გარდა მუნიციპალიტეტის შემადგენლობაში შედის დასახლებები ჰეფენი (Heffen), ჰომბეკი (Hombeek), ლესტი (Leest), მეიზენი (Muizen) და ვალემი (Walem). მუნიციპალიტეტის საერთო მოსახლეობა — 80.176 მცხოვრები, ფართობი — 65,19 კმ (ორივე მაჩვენებელი 2008 წლის მდგომარეობით). მეხელენი განლაგებულია მდინარე დილზე.